cyanic-selkie/wikianc huggingface dataset:
Hälbiva käitumise uuringud
ESPAD
Eesti osaleb Euroopa kooliõpilaste alkoholi, tubaka ja narkootikumide tarvitamise võrdlusuuringus, mis on tuntud lühendina ESPAD (European School Survey Project on Alcohol and Other Drugs). Uuringut koordineerib Euroopa Narkootikumide ja Narkomaania Seirekeskus (European Monitoring Centre of Drugs and Drug Addiction – EMCDDA) ning Rootsi alkoholi ja narkootikumide teabenõukogu. Eestis on varem korraldanud uuringut Tallinna Ülikooli Rahvusvaheliste ja Sotsiaaluuringute Instituut, hiljem on küsitlusi jätkanud Tervise Arengu Instituut. Uuringut viiakse läbi iga nelja aasta tagant ja Eesti on osalenud selles kuus korda (1995, 1999, 2003, 2007, 2011 ja 2015). Küsimustikku on igal aastal täiendatud, kuid püütud hoida võimalikult sarnased küsimused, et tagada muutuste jälgimine ajas. 2015. aastal lisati küsimused psühhoaktiivsete ainete tarvitamise, taskuraha suuruse ning noorte alkoholi hankimise allikate kohta.
Toomas Verrev
2012. aastal sai ta lipniku auastme.
Hälbiva käitumise uuringud
ESPAD
Uuringu eesmärk oli välja selgitada:
Toomas Verrev
Filme
Verrev on 17 ja poole minutise lühimängufilmi "Vallutajad ehk Riie teeb mehe" stsenarist ja režissöör. Tema lavastatud 88-minutine film "Ebalus" esilinastus 12. novembril 2009.
Hälbiva käitumise uuringud
ESPAD
Uuringu läbiviimiseks saadi luba Tallinna Meditsiiniuuringute Eetikakomiteelt. Uuringut rahastati "Rahvastiku tervise arengukava 2009−2020" eelarvest.
Iriao
Iriao (tuntud ka kui Ethno-Jazz Band Iriao) on Gruusia ansambel, mis viljeleb džässi ja etnofolki. Ansambel ühendab Gruusia traditsioonilise mitmehäälse laulmise ja džässi.
2018. aasta Eurovisiooni lauluvõistlusel Lissabonis esindas ansambel Gruusiat lauluga "For You" ("შენი გულისთვის").
Lawrence O'Donnell
pisi|O'Donnell, [[2017]] Lawrence Francis O'Donnell, Jr. (sündinud 7. novembril 1951 Bostonis Massachusettsis) on Ameerika Ühendriikide telekanali MSNBC saatejuht ja poliitikakommentaator.
Naissaare Prantsuse sõjaväekalmistu
Naissaare Prantsuse sõjaväekalmistu on kalmistu Naissaarel Keila kihelkonnas Harjumaal, tänapäevase haldusjaotuse järgi Lõunaküla külas Viimsi vallas Harju maakonnas.
Ajalugu
Naissaar oli 1854. aasta ja 1855. aasta navigatsioonihooajal Krimmi sõja käigus okupeeritud Suurbritannia ja Prantsusmaa mereväe poolt. Naissaarel oli meremeestel ilmselt ajutisi kasarmuid ning ka laatsaret. Haigustesse suri ka Prantsuse meremehi, kuid nende usuline kuuluvus (katoliiklased) takistas matta neid luterlikule Naissaare külakalmistule. Seepärast eraldati neile omaette kalmistu saare kaguosa rannikule.
Nõukogude okupatsiooni (1944–1991) ajal hävitati kalmistu võimalikud jäänused lõplikult, sest sinna ehitati Naissaare lennuväli. Kalmistu ei olnud enam täpselt tuvastatav, kuid selle umbkaudses asukohas rajati 1993. aastal kalmistule mälestusmärk, mis avati pidulikult sama aasta 14. juulil, Prantsusmaa rahvuspühal.
Kalmistule maetute arv ei ole teada, kuid analoogse Briti kalmistuga sarnaselt võib arvata, et sinna on maetud 10–15 Prantsuse mereväelast.
San Francisco rahvusvaheline lennujaam
pisi|[[Aerofoto San Francisco rahvusvahelisest lennujaamast öösel]] San Francisco rahvusvaheline lennujaam (IATA: SFO, ICAO: KSFO, FAA LID: SFO) on rahvusvaheline lennujaam San Mateo maakonnas.
See asub 21 kilomeetri kaugusel San Francisco kesklinnast California osariigis Ameerika Ühendriikides.
See on suurim lennujaam Põhja-Californias. Lennujaam on suuruselt teine lennujaam ka reisijate arvu poolest California osariigis pärast Los Angelese rahvusvahelist lennujaama.
See on United Airlinesi suuruselt viies kodulennujaam. See on United Airlinesi peamine sõlmpunkt Vaikset ookeani ületavateks lendudeks.
Leonid Olovjanišnikov
Leonid Olovjanišnikov (2. aprill 1946 Bakuu – 11. detsember 2019) oli Eesti advokaat.
Ta lõpetas aastal 1968 Leningradi Riikliku Ülikooli õigusteaduskonna.
Ta kuulus aastast 1984 Eesti advokaatide kolleegiumi. Aastal 1992, kui sellest sai Eesti advokatuur, sai ta vandeadvokaadiks.
Leo III (keiser)
Leo III Isaurialane või kreekapäraselt Leon III (kreeka keeles Λέων Γ΄ ὁ Ἴσαυρος, Leōn III ho Isauros; umbes 685 – 18. juuni 741), tuntud ka kui Süürlane, oli Bütsantsi keiser 717. aastast kuni surmani 741. aastal. Ta oli Isauria (või ka Süüria) dünastia rajaja, mis kestis 802. aastani. Sellega tegi ta lõpu ebastabiilsele "kahekümneaastasele anarhiaperioodile" (695–717). Leo kaitses keisririiki edukalt araablaste invasiooni eest ning keelas ikoonide kummardamise.
Noorus ja võimuletõus
Leo täpne päritolu pole teada ning sellel viitab ka asjaolu, et tema rajatud dünastiat nimetatakse kahte moodi. Samas pole ka välistatud, et ta polnud üldsegi pärit ei Isauriast ega Süüriast, vaid tema juured ulatusid hoopis Kreekasse.
Esimesed teated tulevase keisri tegudest on jäädvustatud ajalukku 705. aastal, kui läbi piirkonna, kus elas tema ilmselt jõukas perekond, liikusid bulgaarlaste väed, et aidata Justinianus II tagasi troonile. Leo olevat näidanud oma poolehoidu kukutatud keisrile sellega, et tõi bulgaarlaste laagrisse mitmesajapealise lambakarja. Kui Justinianus II oli oma võimu taastanud, siis ta ei unustanud vahepealset toetajat ja nii algaski Leo peadpööritav karjäär. Keiser olevat suhtunud Leosse kui oma poega. Loomulikult tekitas keisri soosing õukonnas kadedust ja Leo sai enesele palju vaenlasi. Et mustata teda keisri silmis ja temast kui konkurendist lahti saada, võeti kasutusele äraproovitud meetod. Justinianusele sosistati, et tegelikult ihkab Leo ise trooni. Kuigi läbiviidud uurimine ei andnud pahatahtlikele juttudele mingit kinnitust, jäi kahtlus keisri südamesse ikkagi püsima ja ta otsustas sobival ettekäändel eemaldada Leo pealinnast. Nii saigi ta üsna pea keisrilt suurte ohtudega seotud ülesande sõita Kaukasusse ja moodustada seal Bütsantsile selja keeranud hõimu vastane liit. Selle tarvis, et seal sisuliselt osta enesele liitlasi, eraldati Leole üsna suur rahasumma. Kuid mõni aeg pärast tema kohalejõudmist nõudis keiser raha tagasisaatmist, asetades Leo sel moel erakordselt keerulisse olukorda. Ilmselt ei pidanud keiser oma nüüd juba endist soosikut Kaukasusse saates silmas mitte niivõrd välispolitilisi eesmärke, kuivõrd võimalust temast lõplikult lahti saada. Leo elu rippus küll hetketi juuksekarva otsas, kuid vaatamata kõigele õnnestus tal keisri ülesanne täita ning liitlaste abil mässuline hõim purustada. Ent seejuures sai üks asi Leole selgeks – pealinna tagasi kiirustada polnud mingit mõtet. Nii polevatki Leo Justinianus II valitsemise ajal oma nägu enam Konstantinoopolis näidanud. Pealinna ilmus ta tagasi kas Philippikose või isegi alles Anastasios II ajal, kui riigis tunti suurt puudust kogenud väejuhtidest.
Leod on tavaliselt iseloomustatud sõnaga "hulljulge". Selliselt toimis ta ka metsikus Kaukasuses, kus pälvis tänu oma kartmatusele kohalike suure lugupidamise. Oma eesmärkide saavutamiseks ei põlanud ta ära mingeid vahendeid. Mis aga puudutab Leod kui väejuhti, siis mõne autori arvates oli ta selles vallas üldse kõige väljapaistvamaks Bütsantsi keisrite seas ning tema sõjalisi võite võib pidada kogu Euroopa saatuse mõjutajaiks. Seejuures oli ta pigem taibukas kui haritud. Kuna tema perekond oli pärit araablastega tihedalt suhtlevast piirkonnast, siis valdas ta vabalt araabia keelt. Araabia keele ja mõtteviisi tundmine osutus talle hiljem väga kasulikuks, sest keisriks saades tuli tal üsna pea kokku puutuda sealt tuleneva ohuga.
Sõjaline piirkond, mille juhiks Leo pärast tagasipöördumist Konstantinoopolisse paigutati, piirneski araablaste valdustega. Samal ajal valmistus kaliif uueks rünnakuks Bütsantsile ning et ta oli otsustanud jõuda Konstantinoopolini sõjalist jõudu eelnevalt raiskamata, siis astusid tema saadikud Leoga läbirääkimistesse. See oli parajasti seesama aeg, kui puhkes võitlus Anastasios II ja Theodosios III vahel, millesse Leo otsustas targu mitte sekkuda. Kui tänu õnnelike asjaolude kokkusattumisele saavutas lõpuks võidu tegelikult nõrk ja kogenematu Theodosios, siis keeldus Leo teda tunnistamast. Theodosiosel polnu ka sõjaväes suurt toetust. Ta sai väga hästi aru, et ta on uuest keisrist sõjaliselt üle, lisaks võis ta arvestada ka temaga läbirääkimisi pidavate araablaste toetusega, kes olid igasugustest segadustest keisririigis vägagi huvitatud. Sellises olukorras kuulutaski Leo ennast 716. aasta 13. aprillil keisriks. Leol oli ka hea ettekääne: tuli taastada õiglus ja kätte maksta Anastasiose eest. Kuid Konstantinoopolisse jõudis ta oma vägedega alles järgmise aasta kevadel. Pika venitamise peamiseks põhjuseks olidki keerulised suhted araablastega, mis pidevalt kõikusid sõjapidamise ja rahuläbirääkimiste vahel.
Leo kätte langes üsna pea vangi keisri poeg ning ta piiras Konstantinoopoli sisse. Mõistes vastupanu lootusetust loobus Theodosios Ill 25. märtsil 717. aastal troonist. Kogu oma ülejäänud elu, umbes kolmkümmend aastat, veetis ta askeedina, pühendades kogu jõu vaid Jumala teenimisele. On teada, et pärast Theodosiose surma austasid ümberkaudsed elanikud teda kui pühakut. Ka tema pojast sai hiljem metropoliit.
Valitsemine
Ametlikult kroonis patriarh Germanos I Leo III 25. märtsil 717. Kuid juba eelmiste keisrite ajal kujunenud traditsioonist lähtuvalt ei tunnistanud seda otsust kaugeltki mitte kõik. Näiteks Sitsiilias kuulutasid kohalikud väed vastukeisriks Tiberiose, kuid see mässukatse suruti ruttu maha. pisi|Bütsants 717. aastal. 1. Ravenna 2. Veneetsia ja Istria 3. Rooma 4. Napoli 5. calabria 6. Hellas 7. Traakia 8. Opsikion 9. Thrakesion 10. Anatolikon 11. Karabisianoi 12. Armeniakon. Viirutatud ala: läks sageli araablaste kalifaadile
Võitlus pühapiltidega
Pühapiltide kaitsmise loosungite all puhkesid mitmetes piirkondades Leo-vastased ülestõusud, mille käigus kuulutati välja uus keiser. Kuid sõjalises vallas oli Leo ületamatu, ja kõik ülestõusukatsed suruti otsustavalt maha. Usureformist põhjustatud rahutused ei jätnud puudutamata ka pealinna. Nii tapeti fanaatiliste pildikummardajate poolt õukondlane, kelle keiser oli saatnud korraldama südalinnas paiknenud Kristuse kuju hävitamist. Seepeale käskis Leo korraldada juurdlus ja karmilt karistada süüdlasi. Kuid väga ulatuslikke ja otseste põhjusteta pühapiltide pooldajate tagakiusamisi Leo valitsemise ajal ei toimunud. Sellisele järeldusele on uurijad jõudnud, analüüsides Isauria dünastia valitsejate ajal pühapiltide kaitsmise eest kannatanud arvukate märtrite elulugusid. Leon III valitsemisaega paigutus neist vaid kümmekond ning neistki enamik sai karistatud juba nimetatud ametniku tapmise eest. Seega ei vasta tõele ka hilisemas õigeusklikus traditsioonis kinnistunud Leo iseloomustus, mille järgi ta olevat olnud erakordselt verejanuline, julm ja rumal valitseja. Tõenäoliselt on Leo initsiatiivil alustatud võitlus pühapiltidega ka üheks peamiseks seletuseks, miks temast on ajaloos üldse niivõrd vähe räägitud. Ei saanud ju selliste ekslike vaadetega mees olla kristliku Euroopa päästjaks.
Loomulikult astus Leo uuenduste vastu ka Rooma paavst Gregorius II (715–731), kes saatis keisrile küllaltki teravas toonis kirja. Paavst teatas, et tänu pühapiltidele loovad inimesed enesele arusaama, tunnevad osadust neil kujutatuga – niisamuti nagu näidates näpuga ikoonile juhatatakse vastristitud lapsukesele teed Jumala juurde. Keiser aga olevat jätnud vaese rahva sellest võimalusest ilma, pakkudes neile asemele vaid tühist meelelahutust. Leo III vastas paavstile talle iseloomuliku äärmise otsekohesusega. Ta tuletas Rooma kirikupeale meelde, kes on keiser ja milliseks osutus omal ajal Konstans II-le vastu hakanud paavsti saatus. Kuid puhkenud pilditüli ei katkestanud täielikult suhteid Ida ja Lääne vahel. Kaval paavst vajas Konstantinoopoli tuge võitluses välisvaenlastega ja ei tahtnud keisriga lõplikult tülli minna. Järgmine paavst Gregorius III (731–741) aga polnud nii ettevaatlik ja 731. aasta novembris toimunud kirikukogul mõisteti Leo III uuendused hukka. Keiser omalt poolt reageeris sellele otsusele välkkiirelt. Itaalia suunas asus teele võimas laevastik ning lõpptulemusena jäi paavst ilma mitmetest kirikumaadest, mis viidi Rooma alluvusest Konstantinoopoli alla.
Surm ja pärand
Vahetult enne Leo surma tabas Konstantinoopolit suur õnnetus – linna raputas tugev maavärin, mis tõi enesega kaasa palju ohvreid ja purustusi, tugevalt said kannatada ka linna müürid. Keisri vastased nägid selle taga loomulikult Jumala karistavat kätt.
Leo III pikk ja sündmusterikas valitsemisaeg lõppes 18. juunil 741, kui ligikaudu 60-aastane keiser lahkus maisest elust, jättes võimu oma pojale Konstantinosele.
Leon Balogun
Leon Aderemi Balogun (sündinud 28. juunil 1988 Berliinis) on Nigeeria-Saksamaa jalgpallur. Ta mängib kaitsjana Šotimaa kõrgliigaklubis Rangers ja Nigeeria jalgpallikoondises.
Ta alustas karjääri Saksamaal. Bundesligas tegi ta debüüdi 19. aprillil 2009 Hannover 96 meeskonnas. Saksamaal on ta kuulunud veel Bremeni Werderi, Düsseldorfi Fortuna, SV Darmstadt 98 ja 1. FSV Mainz 05 meeskonda.
2018. aasta mais sõlmis ta kahe aasta pikkuse lepingu Inglismaa kõrgliigaklubiga Brighton & Hove Albion. Esimese värava Inglismaa kõrgliigas lõi ta 4. detsembril 2018 mängus Crystal Palace'i vastu. 2020. aasta jaanuaris suundus ta laenule Inglismaa esiliigaklubisse Wigan Athletic. 2020. aasta juunis sõlmis ta klubiga lühiajalise püsiva lepingu.
2020. aasta juulis sõlmis ta üheaastase lepingu Rangersiga. Hooajal 2020/21 tuli ta Rangersiga Šotimaa meistriks ning mängis seal veel ka järgmisel hooajal. Hooajal 2022/23 mängis Inglismaa esiliigaklubis Queens Park Rangers, misjärel naasis ta Rangersi.
Debüüdi Nigeeria jalgpallikoondises tegi Balogun 5. märtsil 2014 sõprusmängus Mehhiko vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.
Tema isa on nigeerlane ja ema sakslane.
Obuļi
Obuļi (ka Obuli) on küla (mazciems) Lätis Cēsise piirkonnas Liepa vallas.
Obuļi asub valla kaguosas. Aastail 2009-2021 jäi küla Priekuļi piirkonda.
Asula jääb osaliselt Gauja rahvusparki.
Aastal 2007 oli külas 13 elanikku.
Tšernivtsi rajoon
Tšernivtsi rajoon oli 2. järgu haldusüksus (rajoon) Ukrainas Vinnõtsja oblastis. Halduskeskus oli Tšernivtsi alev.
2020. aastal toimunud haldusreformi käigus liideti Tšernivtsi rajoon Mohõliv-Podilskõi rajooniga.
Swiss International Air Lines
Swiss International Air Lines on Šveitsi suurim lennufirma, mis opereerib lende Euroopasse, Põhja-Ameerikase, Lõuna-Ameerikase, Aafrikase ja Aasiasse. Lennufirma kodulennujaam on Zürichi lennujaam. Swiss on Lufthansa tütarlennufirma. Kokku töötas 31. detsembril 2009 Swissis 7342 inimest, nendest oli piloote 1131, reisisaatjaid 3276 ja maapealseid töötajaid 2935.
Swiss International Air Lines loodi 2002. aastal, pärast Swissairi pankrotistumist, mis oli tollal Šveitsi rahvuslik lennukompanii.
Lennukipark
Swiss International Air Linesil on järgmised lennukid (2010 suvi) :
thumb|[[Airbus A321-100 maandumas Londoni Heathrow' lennujaamas]] thumb|[[Airbus A319 õhkutõusul Zürichi lennujaamas]]
Koodijagamine
Swissil on koodijagamise lepingud järgmiste lennufirmadega:
Hoštka
Hoštka (saksa keeles Gastorf) on linn Tšehhis Ústí maakonnas Litoměřice ringkonnas. Hoštka asub Litoměřicest umbes 15,5 km idakagus ja Ústí nad Labemist ligikaudu 28 km kagus.
Hoštka asub merepinnast 184 meetri kõrgusel.
Asulat on esmamainitud 1266. aastal. Linnaõigused sai Hoštka 1853. aastal.
Düsseldorfer EG
Düsseldorfer EG on Saksamaa jäähokiklubi, mis tegutseb Düsseldorfis. See mängib Saksamaa jäähoki kõrgliigas Deutsche Eishockey-Liga (DEL).
Klubi on asutatud 1935. aastal.
Ants Roosalu
Ants Roosalu (kuni 1935 Rosmann; 18. juuni 1930 Vaivara vald, Virumaa – 20. oktoober 1999 Saku, Harju maakond) oli eesti põllumajandusteadlane ja teadusorganisaator.
X'-teooria
X'-teooria [iks-prim-teooria] (inglise keeles X-bar theory) ehk X'-süntaks on keeleteaduses Noam Chomsky (1970) esitatud ja Ray Jackendoffi (1977) edasiarendatud teooria süntaktiliste moodustajate seesmise struktuuri kohta.
Ants Roosalu
Elulugu
Ants Roosalu oli kooliõpetajate poeg.
X'-teooria
Teooria eesmärk on tuua välja loomulike keelte süntaksi ühisjooned generatiivse grammatika (transformatsioonilise grammatika) raamistikus (presupposed framework).
Ants Roosalu
Elulugu
Lõpetas 1949 Kilingi-Nõmme Keskkooli, 1954 EPA agronoomina ja oli 1961–1963 Eesti Maaviljeluse ja Maaparanduse Teadusliku Uurimise Instituudi (EMMI) aspirantuuris; põllumajanduskandidaat (1967, Eesti Teaduste Akadeemia), väitekiri "Valge ristiku õhulämmastiku sidumisvõime sõltuvus mulla happesusest, niiskusesisaldusest ja õhutemperatuurist".
X'-teooria
X'-teooria järgi on kõigil loomulikel keeltel fraasikategooriate tasandil struktuursed sarnasused. Üks neist, X ehk X' (inglise keeles X-bar, eesti keeles [iks-prim]), ei avaldu keele süntaksi tavalises kirjelduses fraasistruktuurireeglite abil.
Äriklass
pisi|Qatar Airways Boeing 777-200LR äriklassÄriklass on mugavustega reisiklass, mida võimaldavad paljud laeva-, rongi- ja lennuettevõtted. Äriklassi nimetus võib olenevalt firmast varieeruda. Lennufirmades oli äriklass algselt mõeldud teenindustasemelt turismiklassi ja esimese klassi vahele. Hiljem on paljud lennufirmad esimese klassi kõrvaldanud ja muutnud äriklassi kõige kõrgema teeninduskvaliteetiga klassiks. Äriklass erineb teistest reisimisklassidest kvaliteetsemate ja paremate söökide, jookide, istmete ja teiste mugavuste poolest.
Müncheni Euroopa Kool
Müncheni Euroopa Kool (saksa keeles Europäische Schule München) on Saksamaal Münchenis tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed.
Äriklass
Ajalugu
Ookeaniliinilaevadel olid erineva maksumuse, mugavuse ja teenindusega klassid tuntud alates nende toomisega Atlandi ookeani ületavatele liinidele. Lennufirmad hakkasid täispiletid hinda maksnud ja allhinnatud turismiklassi piletid ostnud reisijaid eraldama 1970. aastate lõpus. 1976. aastal tutvustas KLM täispileti hinda maksnud reisijatele teenust Full Fare Facilities (FFF). See võimaldas neil istuda turismiklassi ees, täpselt esimese klassi taga. Sellist teguviisi hakkasid kohe kasutama ka paljud teised firmad, näiteks Air Canada. United Airlines ja Trans World Airlines eksperimenteerisid sarnase kolme klassi ideega 1978. aastal, aga lõpetasid katsetuse negatiivse tagasiside tõttu. Allahinnatud turismiklassi pileti omanikud tundsid, et neilt võeti mugavusi ära.
Müncheni Euroopa Kool
Kool asutati 1977. aastal.
Koolis õpetatakse ka eesti keelt.
Äriklass
Ajalugu
British Airways tutvustas 1978. aasta oktoobris Club Classi, eraldi esmaklassilist kabiini arvukate mugavuste ja lisadega. See loodi, et eraldada täishinnaga äriklassis lendajaid ja turiste, kes lendavad odavate piletitega. Lennufirmad Pan Am ja Air France tutvustasid oma äriklassi 1978. aasta novembris. Qantase sõnul võtsid nad äriklassi esimesena kasutusele, s.o 1979. aastal.
1981. aasta 1. novembril tutvustas SAS klassi EuroClass. Reisijad, kes ostsid endale EuroClassi piletid, said olla SAS-i puhkeruumis, neil oli eraldi check-in ja kabiin. Samal ajal kadus SAS-i Euroopa liinidelt esimene klass.
X'-teooria
X'-teooria tugineb kolmele süntaksireeglile. Allpool on need esitatud moodustusreeglitena ja analüüsipuuna.
Levira
AS Levira on 2004. aastal moodustatud ettevõte, mille aktsionärideks Eesti riik (51%) ja Prantsuse telekommunikatsioonikontsern TDF Group (49%). TDF-i kaudu on Levira üks osa Euroopa juhtivast elektroonilise side infrastruktuuri- ja multimeediateenuseid osutavast ettevõtete grupist. TDF-i osalusega ettevõtted on lisaks Eestile ka Soomes, Hispaanias, Ungaris, Hollandis, Monacos, Poolas ja Saksamaal. Leviras töötab 90 inimest.
Äriklass
Pikamaalennud
Pikamaalendudel pakub äriklass palju rohkem mugavusi ja võimalusi kui turismiklass. Lühimaalendudel pole äri- ja turismiklassi vahe nii suur. Innovaatilised istmed ja palju muud, mida enne kasutati ainult esimeses klassis, on võetud kasutusele ka pikamaalendude äriklassis. Uuendused ja 2000. aastate lõpu majanduslangus on ajendanud paljusid lennufirmasid lennukitelt esimest klassi eemaldama. Esimese klassi kohad maksavad tavaliselt poole rohkem kui äriklassikohad, aga võtavad lennukis enam kui poole rohkem ruumi kui äriklassi kohad. Seetõttu on lennufirmale esimese klassi istmed kõige kallimad.
Ants Roosalu
Elulugu
Oli 1954–1958 Kilingi-Nõmme masina-traktorijaama peaagronoom, 1958–1960 Abja Rajooni Põllumajanduse Inspektsiooni juhataja, 1964–1968 Saku Näidissovhoosi osakonnajuhataja, 1969–1972 EMMI katsemajandite ja eliitseemnekasvatuse osakonna juhataja, 1972–1980 asedirektor katsemajandite alal, 1980–1990 patendi- ja informatsiooniosakonna juhataja, 1990–1993 majandusdirektor.
Levira
Ettevõtte varasem nimi oli Eesti Ringhäälingu Saatekeskuse AS. (08.05.1997 - 19.05.2004)
Äriklass
Menüü
thumb|Lõunasöök Finnairi äriklassis. Pikkamaalendudel pakutakse palju erinevaid gurmeetoite. Lisaks on äriklassi reisijatel on valida erinevate jookide vahel, sh baarist on võimalik tellida nii hinnalisi veine kui ka käsitööõlut. Reisi vältel pakutakse 3–5-käigulist einet. Mõned lennufirmad, nt Singapore Airlines võimaldavad ka äriklassi klientidel tellida selliseid toite, mis pole tavamenüüs.
Levira
Firmast
Levira on IT, meedia ja telekomi infrastruktuuriteenuste osutaja. Peakorteriga Tallinna Teletornis, on Levira Põhja-Euroopa suurim telekanalite väljastuskeskus ning peamine raadio- ja teleprogrammide edastaja Eestis. Levira haldab üht Eesti suurimatest serverimajutuskeskustest ning osutab avaliku ja privaatpilve teenuseid Levira Cloud nime all. Lisaks omab levira väliülekandejaamu (OB, SNG) mida saab kasutada nii telepildi tootmiseks kui otsepildi edastamiseks optilise kaabli või satelliidi abil.
Levirale kuulub üle Eesti 27 mastikohta, sealhulgas Eesti kõrgeimad ehitised: Tallinna teletorn, Koeru ja Valgjärve telemastid.
Aastat 2016- tänapäevani juhatab ettevõtet Tiit Tammiste
Ants Roosalu
Teadustöö
Uurimisvaldkond: valge ristiku õhulämmastiku sidumise võime ja selle kasutamise võimalused mulla lämmastikurežiimi parandajana.
Teoseid
8 teadustrükist.
X'-teooria
1. Fraas X koosneb fakultatiivsest määratlejast ja X'-st suvalises järjekorras: XP → (määratleja), X
XP               XP   /  \      või     /  \ spec X'           X' spec
2. Üht liiki X koosneb X -st ja adjunktist suvalises järjekorras: ( X → X, adjunkt)
X'                 X'  / \       või       / \ X' adjunct      adjunct  X'
Mitte kõik XP-d ei sisalda X -i adjunktidega, sellepärast on see reegel fakultatiivne.
3. Teist liiki X koosneb X-ist ja suvalisest arvust komplementidest suvalises järjekorras: X → X, (komplement...)
X'                       X'  / \          või          / \ X complement     complement  X
Andrea Bargnani
Andrea Bargnani (sündinud 26. oktoobril 1985) on itaalia endine elukutseline korvpallur, kes mängis korvpalliliigas NBA kokku kümme hooaega.
Itaalia
Bargnani alustas karjääri 2002. aastal Itaalia tugevuselt kolmandas liigas (Serie B2), kus kogus 23 mänguga keskmiselt 13,2 punkti ja 4,5 lauapalli. 2003. aastal liitus Bargnani Itaalia kõrgliigaklubi Benetton Trevisoga, kus mängis enne NBA-sse siirdumist kolm aastat.
NBA
Bargnani valiti 2006. aasta NBA draft 'ist esimesena Toronto Raptorsisse, kus ta mängis lõviosa oma NBA karjäärist. Statistiliselt parimal, 2010/11. hooajal tõi Bargnani keskmiselt 21,4 punkti, 5,2 lauapalli ja 1,7 viskeblokeeringut mängus.
Iluuisutamine 1964. aasta taliolümpiamängudel
Iluuisutamine 1964. aasta taliolümpiamängudel toimus 29. jaanuarist 6. veebruarini Austrias Innsbrucki olümpiastaadionil.
Andrea Bargnani
NBA
2013. aasta suvel vahetati Bargnani New York Knicksi, kus tema arvele jäi kahe hooajaga keskmiselt 13,9 punkti ja 4,9 lauapalli mängus.
2015. aasta suvel liitus Bargnani Brooklyn Netsiga, kus tõi hooajal 2015/16 keskmiselt ligi 14 minutiga 6,6 punkti ja 2,1 lauapalli mängus, kuni Nets lõpetas temaga 2016. aasta veebruaris lepingu.
Hispaania
2016. aasta suvel sõlmis Bargnani kaheaastase lepingu Baskoniaga, kuid oli sunnitud vigastuste tõttu 2017. aasta aprillis koostöö lõpetama. Bargnani viskas 15 Euroliiga mängus keskmiselt 8,8 punkti ning 14 Hispaania kõrgliigamängus keskmiselt 11,5 punkti.
Maersk Alabama kaaperdamine
Maersk Alabama kaaperdamine oli sündmusteahel, mis sai alguse 8. aprillil 2009, kui neli piraati kaaperdasid India ookeanil, 240 meremiili (440 km) kaugusel Somaalia rannikulinnast Eylist kirdes kaubalaeva MV Maersk Alabama. Vastasseis lõppes 12. aprillil Ameerika Ühendriikide mereväe päästeoperatsiooniga.
Tegu oli 19. sajandi algusest saadik esimese eduka USA lipu all seilava laeva kaaperdamisega. Eelmine taoline sündmus toimus tõenäoliselt teise berberi sõja ajal aastal 1815 või hiljemalt aastal 1822. Maersk Alabama oli 2009. aasta aprilli teise nädala kuues alus, mis piraatide saagiks langes. Eelmiste laevade eest olid piraadid saanud miljoneid dollareid lunaraha.
Kaaperdamise ajal kuulus Maersk Alabama Taani ettevõttele Maersk Line. Hiljem ostis aluse ettevõte Element Shipmanagement SA ning see nimetati MV Tygraks. Aastal 2020 oli laev endiselt kasutuses.
Juhtumi rääkis lahti laeva toonane kapten Richard Phillips 2010. aasta raamatus "A Captain's Duty" (kapteni kohustus, kaasautor ajakirjanik Stephan Talty). Aastal 2013 tehti raamatu põhjal sündmustest film "Captain Phillips" (peaosas Tom Hanks).
Joonas Joost
Aastatel 2005–2007 töötas ta Tallinki finantsosakonna analüütikuna, seejärel ühe aasta samas asutuses ettevõtte investorsuhete juhina. 2008–2009 töötas Joonas Joost AS-is Evli Securities analüütikuna ning 2010–2012 Evli Bank Plc konsultandina. Aastatel 2010–2011 töötas ta samaaegselt ka AS Eesti Loto turva- ja kvaliteedijuhina ning aastatel 2013–2017 LHV Panga vanemanalüütikuna.
2017. aastal sai temast Tallink Grupi juhatuse nõunik ja alates 2019 veebruarist täiendavalt juhatuse nõunik ja investorsuhete juht. Alates 7. septembrist 2020 on ta Tallink Grupi finantsdirektor.
ECE
"ECE" (Eesti Evangeelse Luteri Kiriku hääle- ja informatsioonikandja) oli aastatel 1978–1980 ilmunud omakirjastuslik ajakiri, mida ilmus kokku kaheksa numbrit.
Selles kajastati kristlike noorte kokkutulekutel avaldatud mõtteid, käsitleti kirikuelu probleeme ja pakuti lahendusi.
"ECE" toimetaja oli Tarmo Soomere.
Berliini Eesti Kool
Berliini Eesti Kool (saksa keeles Estnische Schule in Berlin) on Saksamaal Berliinis tegutsev eesti kool.
Ojārs Bušs
pisi|Ojārs Bušs Tallinnas 12. mail 2015 Ojārs Bušs (28. aprill 1944 – 3. jaanuar 2017) oli läti keeleteadlane, balti ja soome-ugri keelte kontaktide ja kohanimede uurija.
Ta töötas Läti Ülikooli Läti keele instituudis. Bušs oli polüglott, jalgpallistatistik ja teaduse populariseerija.
Ojārs Bušs on maetud Riia metsakalmistule.
Groß Oesingen
Groß Oesingen on vald Saksamaal Alam-Saksi liidumaal Gifhorni kreisis.
Valla pindala on 57,44 km². 31. detsembril 2015 elas seal 1871 inimest. Valda kuuluvad järgmised külad: Groß Oesingen, Klein Oesingen, Mahrenholz, Schmarloh, Texas ja Zahrenholz.
pisi|tühi|Luterlik kirik
Manchesteri Ülikool
Manchesteri Ülikool on ülikool, mis asub Manchesteris Inglismaal.
Ülikool loodi 2004. aastal kahe Manchesteri ülikooli liitumisel.
2012. aasta seisuga on ülikoolis 39 000 üliõpilast ja 10 400 töötajat.
Meeli Roosalu
Meeli Roosalu (aastani 1970 Meeli Puuraid; sündinud 21. oktoobril 1948 Viljandis) on eesti füsioloog.
Elulugu
Ta on lõpetanud 1967. aastal C. R. Jakobsoni nimelise Viljandi 1. Keskkooli ning 1972. aastal Tartu Riikliku Ülikooli bioloogia erialal ja 1982. aastal samas aspirantuuri. Bioloogiakandidaat (1987, TRÜ), väitekiri "Деятельность слюнных желез и ее изменения у студентов в различных периодах учебного процесса".
Ta oli aastatel 1981–1990 Tallinna Pedagoogilise Instituudi kehakultuuriteaduskonna vanemõpetaja, 1986–1987 nooremteadur, 1987–1990 vanemteadur ja 1990. aastast dotsent.
Lars Erik Mozelli
Lars Erik Mozelli (28. november 1828 Kuopio – 23. veebruar/7. märts 1886 Tallinn) oli Soome ja Eesti vaimulik.
Ta õppis Kuopio triviaalkoolis ja gümnaasiumis. Aastatel 1848–1854 õppis ta (immatrikuleeriti 22. juunil 1848) Helsingi Ülikoolis. Ordineeriti 5. detsembril 1854 Kuopios õpetajaks.
Ta oli pärast ordineerimist Pielavesi koguduse (Põhja-Savo maakonnas) adjunktõpetaja, hiljem Liperi ja Rääkkylä koguduse (mõlemad Põhja-Karjala maakonnas) adjunktõpetaja. Aastatel 1859–1886 oli ta (introdutseerit 9. oktoobril/21. oktoobril 1859) Tallinna Soome-Rootsi Mihkli koguduse ülempastor (pastor primarius). Aastatel 1866–1870 oli ta ka Ruhnu Püha Magdaleena koguduse vikaar. Aastatel 1869–1884 oli ta ka Tallinna linnakonsistooriumi assessor.
Ta oli aastast 1860 Eesti Piibliseltsi komitee liige. Ta kirjutas eestikeelse Piibli tõlkimise ajaloost, saksakeelne uurimus ilmus aastal 1862 Piibliseltsi toimetistes. Aastal 1873 otsustas Stockholmi Evangeelne Isamaaline Sihtasutus (Evangeliska Fosterlandsstiftelsen) tema soovitusel saata mõned misjonärid-kooliõpetajad Eestimaa rootslaste aladele. Selle tulemusena avati Paslepas ka rootslastele koolmeistrite seminar (Paslepa seminar).
Harald Robert Gustav Hornberg
Harald Robert Gustav Hornberg (5. veebruar / 17. veebruar 1875 Tartu – 5. november / 17. november 1914 Peterburi) oli Eesti vaimulik.
Ta lõpetas Tartus gümnaasiumi ning õppis aastatel 1894–1899 Tartu Ülikooli usuteaduskonnas. Ta ordineeriti 11. märtsil / 24. märtsil 1901 õpetajaks.
Noored Kooli
Noored Kooli on hariduse eestvedajate arenguprogramm, mis loodi 2006. aastal. Programm kestab kaks aastat ning osalejad töötavad selle aja jooksul täiskohaga aineõpetajana koolides üle Eesti.
Harald Robert Gustav Hornberg
1901. aastal kandideeris ta Pöide koguduse õpetajaks. Aastatel 1901–1909 oli ta Vastseliina Katariina koguduse õpetaja. Aastatel 1909–1913 oli ta Pihkvas luterlik vaimulik ning 1913–1914 Peterburi Peetri koguduse õpetaja.
Noored Kooli
Noored Kooli programm
Noored Kooli on kaheaastane arenguprogramm, mis toob koolidesse motiveeritud inimesed teistest eluvaldkondadest. Kahe aasta vältel töötavad osalejad koolis täiskohaga aineõpetajana ning läbivad põhjaliku koolituse Tallinna Ülikoolis. Osalejad saavad kahe a
asta jooksul mitmekülgset tuge mentoritelt ja ainedidaktikutelt ning annavad oma panus sellesse, et tõepoolest iga laps Eestis saaks väga hea hariduse.
Pärast kaht aastat võivad osalejad kas jääda kooli edasi õpetama või leida karjäärivõimalusi muudel elualadel.
Ootused kandidaadile
• kõrgharidus olenemata erialast (v.a. õpetajamagister),
• tugev eneseanalüüsivõime ja paindlikkus,
• head suhtlemis-, koostöö- ja esinemisoskused,
• valmidus võtta eestvedaja rolli,
• mõningane juhtimiskogemus, mis ei pea olema formaalses juhirollis,
• eesti keele oskus C1 tasemel.
Programmi kandideerimisel puudub vanusepiir.
Partnerkoolid
Noored Kooli osalejad töötavad Noored Kooli partnerkoolides. Partnerkooliks võivad saada koolid, kus:
Programmi osalejad ei tööta erakoolides, erikoolides, täiskasvanute koolides, kutsekoolides, ainult gümnaasiumiastmega koolides ega koolides, mis juba täna näitavad väga häid tulemusi. Samuti ei saa NK osalejana õpetada ainult gümnaasiumiõpilasi, kuna õpilaste edasiõppimist takistavad probleemid saavad üldjuhul alguse nooremates kooliastmetes.
Ajalugu
Sihtasutus Noored Kooli (NK) loodi 2006. aasta novembris Heateo Sihtasutuse ja Swedbanki poolt ja on saanud inspiratsiooni Suurbritannia sõsarprojektist "Teach First" ('Esmalt õpeta').
Noored Kooli on selle aja jooksul Eesti haridusse juurde toonud pea 300 mitmekülgse taustaga motiveeritud ja tegusat inimest.
Noored Kooli nõukogu esimees on Swedbank Eesti eraisikute panganduse juht Tarmo Ulla.
Noored Kooli missioon
Noored Kooli õpetajate missioon on haridusliku ebavõrdsuse vähendamine.
Esiteks lähtub osalejate koolivalik sellest, kus nende mõju võiks kõige suurem olla. Koolis olles on Noored Kooli osalejate südameasi seista IGA õpilase eest, isegi kui vahel tundub, et mõni õpilane teeb selle väga keeruliseks. Nad seavad igale õppijale kõrged ootused, loovad turvalist õpikeskkonda ja suhteid õpilastega ning algatavad koostööd juhtkonna ja teiste õpetajatega, et selles koolis õpilaste võimalusi suurendada.
Oma aine hästi õpetamisest veelgi olulisemaks peavad Noored Kooli osalejad õpilaste üldpädevuste arendamist, millel on õpilase terviklikus arengus ja elus hakkamasaamises suurim roll. Kõige enam keskendume programmi ajal sellele, kuidas arendada laste õpi- ja sotsiaalseid oskusi. Õpioskused tähendavad nt võimet oma õppimist ise planeerida, sihikindlalt pingutada, raskusi ületada, erinevaid õpistrateegiaid valida ning märgata, milline tegevus oli tulemuslik ja milline mitte. Sotsiaalsed oskused tähendavad võimet erinevates suhtlusolukordades hästi toime tulla, nt sõpru leida, viisakalt käituda, nalja teha, konflikte lahendada, enda ja teiste inimeste emotsioone mõista. Kõik need oskused on elus hästi hakkamasaamise eelduseks.
Al Maktoumi rahvusvaheline lennujaam
Al Maktoumi rahvusvaheline lennujaam (IATA: DWC, ICAO: OMDW) on rahvusvaheline lennujaam Jebel Alis, mis asub 37 km Dubaist Araabia Ühendemiraatides. Lennujaam avati 27. juunil 2010.
Lennujaam on Dubai World Centrali, planeeritud elamu-, kaubandus- ja logistikakompleksi peamine osa. Al Maktoumi rahvusvaheline lennujaam on peamiselt kaubanduslennujaam, aga ka tšarterlennufirmade sihtkoht Dubais.
Calestous Juma
Calestous Juma (9. juunil 1953 Keenia – 15. detsember 2017 Boston, Massachusetts) oli Keenia päritolu USA innovatsiooniteadlane ja teaduspoliitik.
Mikk (perekonnanimi)
Mikk on eesti perekonnanimi.
Surnud 27. jaanuaril
Siin loetletakse 27. jaanuaril surnud tuntud isikuid.
Calestous Juma
Ta oli Harvardi Ülikooli õppeasutuse Harvard Kennedy School (HKS) rahvusvahelise arengu praktika professor. Ühtlasi oli ta HKS-i teaduse ja rahvusvaheliste suhete Belferi keskuse juhatuse liige ning juhtis keskuses teaduse, tehnoloogia ja globaliseerumise projekti.
Mikk (perekonnanimi)
2019. aasta 1. jaanuari seisuga oli Eestis perekonnanimi Mikk 657 inimesel: 312 mehel ja 345 naisel. Perekonnanimede levikult on Mikk meeste puhul 141. kohal ja naiste puhul 136. kohal. Nimi on levinuim Hiiu maakonnas, kus neid on 10 000 elaniku kohta 24,06.
Calestous Juma
Ta oli rahvusvaheliselt tunnustatud autoriteet teaduse, tehnoloogia, inseneriteaduse ja innovatsiooni rakendamisel jätkusuutlikkusse arengusse. Tema peamised uurimisalad olid tehnoloogiliste innovatsioonide süsteemiteooria, teadus- ja tehnoloogia poliitika uuringud, institutsionaalsed muutused, rahvusvaheline diplomaatia ning biotehnoloogia ja biodiversiteet. Ta on uurinud innovatsioonisüsteemide rakendamise võimalusi Aafrika põllumajanduses ja rohelise arengu tehnoloogilise hüppe teostuse võimalikkust Aafrikas.
Haridustee ja doktorikraad
Ta lõpetas 1974. aastal Keenias Igoji õpetajate kolledži. Aastatel 1982–1987 täiendas ta end Sussexi Ülikooli teaduspoliitika uurimiskeskuses: siin sai ta 1983. aastal magistrikraadi ning 1987. aastal doktorikraadi teadus- ja tehnoloogia poliitika uuringute alal.
"Innovatsioon ja selle vaenlased"
2016. aastal ilmus kirjastuses Oxford University Press tema raamat "Innovation and Its Enemies. Why People Resist New Technologies" ('Innovatsioon ja selle vaenlased. Miks inimesed vaenavad uusi tehnoloogiaid?'), mis keskendub innovatsioonimõtlemisele. See Calestous Juma teos leidis kajastamist ka Eesti meedias.
G5
G5 võib tähendada järgmist:
Gennadi Oništšenko
thumb|Gennadi Oništšenko (2015) Gennadi Oništšenko (Геннадий Григорьевич Онищенко; sündinud 20. novembril 1950 Oši oblastis Kirgiisi NSV-s) on Venemaa riigitegelane, Venemaa riiklik peasanitaararst alates 1996. aastast, Föderaalse tarbijate õiguste ja inimese heaolu järelevalveteenistuse (Rospotrebnadzor) juht 2004–2013.
2016. aastal valiti ta Riigiduuma liikmeks.
Zaķi mõis
Zaķi mõis (saksa keeles Augustenthal, läti keeles Zaķu muiža) oli rüütlimõis Liivimaal Valga kreisis Aumeistri kihelkonnas. Praeguse haldusjaotuse järgi asub mõisakompleks Läti Valka piirkonnas Zvārtava vallas Zaķi külas.
Aastal 1824 müüs Aumeistri mõisa omanik Friedrich Wilhelm von Wulff Zaķi ja Grundzāle mõisa Adolph von Wulffile.
Mõisa suurus
Bienenstammi andmetel oli mõisa suurus 1816. aastal koos Aumeisteri mõisaga 9 ja 1/4 adramaad, sellele allus 104 mees- ja 128 naishinge.
Aastal 1641 oli mõisa suurus koos Aumeistri mõisaga 3 adramaad. 1688. ja 1734. aastal oli mõisate suurus 9 adramaad. Aastal 1758 oli mõisal adramaid 3, aastal 1823 aga 5 ja 3/20 adramaad. Ka aastal 1832 oli mõisal sama palju adramaid, aastal 1881 oli neid aga 2 ja 11/80, lisaks allus mõisale 4 ja 7/80 adramaad mõisale kuuluvate talude valduses.
ORF 2
ORF 2 on Austria rahvusringhäälingu Österreichischer Rundfunk telekanal.
HC Dynamo Pardubice
HC Dynamo Pardubice on Tšehhi jäähokiklubi, mis tegutseb Pardubices. See mängib Tšehhi jäähoki kõrgliigas Extraliga.
Aurich
Aurich (alamsaksa Auerk, läänefriisi Auwerk) on linn Idafriisi alal Saksamaal Alam-Saksi liidumaal.
See on Aurichi kreisi keskus. Linna pindala on 197,21 km², 31. detsembril 2015 elas seal 41 489 inimest.
Ajalugu
Aurichi ajalugu läheb tagasi 13. sajandisse, kui asulat Aurechove on 1276. aastal mainitud Friisimaa dokumendis Brokmerbrief. 1517. aastal alusts krahv Edzard Cirksena aadlisuguvõsast linna rünnakujärgset ülesehitamist. Ta rajas linnakeskuse, mis on praegugi alles. 1539. aastal toodi maa ametivõimud kokku Aurichisse, mis tegi sellest krahvkonna ja hiljem Ida-Friisimaa keskuse, jäädes maa ametivõimude asupaigaks kuni Ida-Friisimaa pärandumiseni 1744. aastal Preisi kuningriigile. Pärast Preisi armee lüüasaamist 1807. aasta Jena lahingus sai Aurichist 1808. aastal Hollandi kuningriigi osa. 1810. aastal annekteeriti Hollandi kuningriik Prantsusmaasse ja Aurich tehti Esimese Prantsuse keisririigi Ems-Orientali departemangu keskuseks. Pärast Napoleoni lüüasaamist 1814. aastal läks see 1815. aastal Hannoveri kuningriigile ning 1866. aastal annekteeriti Preisimaa poolt ja tehti Hannoveri provintsi osaks.
21. oktoobrist 1944 kuni 23. detsembrini 1944 oli Aurichis natside koonduslaager. Laager oli Neuengamme koonduslaagri alluvuses.
Pärast Teist maailmasõda sai Aurich uue Alam-Saksi liidumaa osaks.
pisi|tühi|püsti|Aurichi kesklinna jalakäijatetsoon
Tõlliste valla aumärk
Tõlliste valla aumärk antakse füüsilisele isikule austusavaldusena silmapaistva saavutuse eest. Aumärgi üleandmisega kaasneb rahaline preemia kehtivas ühekordses kuutöötasu alammääras. Aumärgi andmise ettepaneku võib teha Tõlliste vallavolikogu liige, vallavanem või vallavalitsuse hallatava asutuse juht. Aumärgi andmise otsustab vallavalitsus. Kõik aumärgi saajad kantakse Tõlliste vallakantseleis hoitavasse auraamatusse.
Toea Wisil
pisi|130px|Toea Wisil 2012. aasta suveolümpiamängudel Toea Wisil (sündinud 1. jaanuaril 1988 Banzis Western Highlandsi provintsis ) on Paapua Uus-Guinea kergejõustiklane (sprinter).
Wisili pälvis 2003. aastal Paapua Uus-Guinea mängudel 400 meetri jooksus riigi kergejõustikuliidu presidendi Tony Greeni tähelepanu, misjärel kutsuti ta kahte riikliku toetusega treeningulaagrisse.
Wisili esimene rahvusvaheline suurvõistlus oli 2006. aasta Rahvaste Ühenduse mängud Melbourne'is, kus ta osales 400 meetri jooksus ja 4×400 meetri teatejooksus. 19. märtsil toimunud 400 meetri eeljooksudes sai ta isikliku rekordiga 56,72 kokkuvõttes 25. koha, jäädes esimesena poolfinaalist välja. 25. märtsil toimunud 4×400 meetri teatejooksus jooksi ta naiskonnas viimast vahetust. Paapua Uus-Guinea sai 3.47,88-ga viienda koha. 2006. aasta juunioride maailmameistrivõistlustel sai ta 100 meetri distantsil oma eeljooksus 12,17-ga kuuenda koha. 4×100 meetri teatejooksus sai ta Paapua Uus-Guinea naiskonnaga oma eeljooksus viimase ehk seitsmenda koha.
Delhis toimunud 2010. aasta Rahvaste Ühenduse mängudel osales ta 100 meetri jooksus, 200 meetri jooksus ja 4×400 meetri teatejooksus. 6. augustil sai ta oma 100 meetri eeljooksus nigeerlanna Agnes Osazuwa järel 11,66-ga teise koha ja pääses otse kohaga poolfinaali. Oma poolfinaalis sai ta isikliku rekordi 11,49-ga teise koha ja pääses finaali. 7. augustil sai ta finaalis 11,52-ga viienda koha (kaks võistlejat diskvalifitseeriti ka valestardi tõttu). Pärast nigeerlanna Oludamola Osayomi diskvalifitseerimist positiivise dopingproovi tõttu tõusis Wisil neljandaks. 10. augustil võitis ta 200 meetri jooksus oma eeljooksu 23,65-ga. Oma poolfinaalis jäi ta 23,68-ga kolmandaks, kuid pääses ajaga finaali. 11. augustil jäi ta finaalis 23,84-ga seitsmendaks. Viimase stardi tegi Wisil 11. augustil 4×400 meetri teatejooksus. Ta jooksis Paapua Uus-Guinea teatenaiskonna viimast vahetust ning oma eeljooksus saadi rahvusrekodiga 3.40,40-ga viies koht. Poolfinaalikohast jäi puudu 1,1 sekundit.
2012. aasta suveolümpiamängude avatseremoonial oli ta Paapua Uus-Guinea lipukandja.
Ta osales 2012. aasta suveolümpiamängudel 100 meetri jooksus. Ta võitis oma eelringi jooksu mõõdukas vastutuules ülekaalukalt 11,60-ga, edestades teise koha saanud Gambia jooksjat Saruba Colleyd enam kui 60 sajandikuga. Wisil pääses sellega edasi eeljooksudesse. Viiendas eeljooksus startis ta ülejäänud konkurentidest kõige paremini, kuid jäi 11,27-ga neljandaks. Eeljooksu võitis ameeriklanna Allyson Felix 11,01-ga. Tugeva taganttuule tõttu tulemused edetabelikõlbulikud ei olnud. Oma 200 meetri eeljooksus jäi ta 24,13-ga viimases ja sai kokkuvõttes 43. koha.
2013. aasta kergejõustiku maailmameistrivõistlustel tegi ta kaasa nii 100 ka 200 meetri jooksus. 11. augustil toimunud 100 meetri 1. ringis startis Wisil neljandas eeljooksus. Ta jäi selles 11,61-ga eelviimaseks ehk kuuendaks. Tema eeljooksu võitis 11,15-ga hilisem maailmameister Shelly-Ann Fraser-Pryce Jamaicast. Kokkuvõttes oli tema koht 31., poolfinaalipääsust jäi lahutama 20 sajandikku.
Glasgow's toimunud 2014. aasta Rahvaste Ühenduse mängudel osales ta 100 ja 200 meetri jooksus ning 4×400 meetri teatejooksus. 27. juulil toimunud 100 meetri 1. ringis sai ta oma eeljooksus 11,64-ga kolmanda koha ja pääses otse kohaga poolfinaali. 28. juuli joostud poolfinaalides sai ta oma poolfinaalis 11,44-ga neljanda koha ja finaali ei pääsenud. Lõppkohaks jäi kümnes. 30. juuli läbis ta oma 200 meetri eeljooksu 24,26-ga. Ta sai oma eeljooksus neljanda koha ja pääses ajaga poolfinaali. 31. juulil jäi ta oma poolfinaalis 24,48 eelviimaseks ning finaali ei pääsenud. 1. augustil osales ta Paapua Uus-Guinea naiskonnaga 4×400 meetri teatejooksus. Oma eeljooksus jäädi 3.46,26-ga viimaseks. 7. juulil 2016 toimunud Melaneesia meistrivõistlustel Suvas võitis ta 100 meetri jooksus esikoha 11,44-ga. 9. juulil jooksis ta Suvas samal distantsil isiklikus rekordiks 11,29, ületades Rio de Janeiro olümpiamängude normi samal distantsil kolme sajandikuga.
2016. aasta suveolümpiamängudel Rio de Janeiros startis ta 100 meetri jooksus. Eelringis ta osalema ei pidanud. 7. eeljooksus sai ta 11,48-ga neljanda koha. Eeljooksu võitis hilisem olümpiavõitja 11,21-ga Jamaica ter Elaine Thompson. Kokkuvõttes sai Wisil 33. koha, poolfinaalikohast jäi puudu üheksa sajandikku.
11. märtsil 2017 püstitas ta isikliku rekordi 200 meetri jooksus. Canberras toimunud võistlustel Summer of Aths Meeting jooksis ta distantsi ajaga 23,13.
2017. aasta maailmameistrivõistlustel Londonis osales ta 5. augustil 100 meetri jooksus. Oma eeljooksus sai ta 11,41-ga viienda koha. Kokkuvõttes saavutas ta 27. koha, jäädes kolmandana poolfinaalist välja. Poolfinaalikohast jäi lahutama üheksa sajandikku. 11. augustil jäi ta 200 meetri oma eeljooksus 23,93-ga viimaseks ning sai kokkuvõttes 42. koha.
Wisil on tulnud 15-kordseks Vaikse ookeani mängude võitjaks ning ta on 12-kordne Okeaania meister. 2013. aastal võitis ta Austraalia meistrivõistlustel esikoha 100 meetri jooksus.
Isiklikud rekordid
Talle kuulub nii 100 meetri, 200 meetri kui 400 meetri jooksu rahvusrekord. Allikas: IAAF
Cláudia Pascoal
2017. aastal osales ta talendisaate "The Voice Portugal" viiendal hooajal ning sai seal kuuenda koha.
2018. aasta Eurovisiooni lauluvõistlusel Lissabonis esindas ta koos Isauraga Portugali lauluga "O Jardim". Laulu autor on Isaura.
Schönewörde
Schönewörde on valdSaksamaal Alam-Saksi liidumaal Gifhorni kreisis.
Valla pindala on 17,73 km². 31. detsembril 2015 elas seal 912 inimest.
pisi|tühi|Võõrastemaja
Kostivere Lasteaed
Kostivere Lasteaed on lasteaed Kostivere alevikus Harjumaal. Lasteaia aadress on Aruküla tee 1.
Ajalugu
Kostivere lasteaed avati 1951. aastal.
1974. aastal ehitati Kostivere Lastepäevakodu, mis töötas ööpäevase lasteasutusena. Maja projekteeriti 140-kohalisena, avamise ajal alustas tööd 1 sõime- ja 1 aiarühm.
Kostivere lasteaed renoveeriti aastatel 2003–2005 täielikult ning lasteaiast sai tänapäeva nõuetele vastav haridusasutus. Ümberehituse käigus kahekordistus saali pindala, köök sisustati nüüdisaegse tehnikaga ning majale tehti ka juurdeehitis, kus 2013. aasta sügiseni asus Kostivere Perearstikeskus.
Maja ümbritseb aiaga piiratud õueala, igal rühmal oma liivakast ning ühine suur 2006. aastal rajatud mänguväljak. Ümber maja on asfaldile joonistatud liikluse õpperada. 2013. aasta seisuga töötab 7 rühma (Põnnipesa, Vigurvändad, Vanderpõnnid, Päikesekiired, Pesamuna, Rõõmupesa ja Lepatriinud).
Austraalsus
Austraalsus tähistab absoluutset positsiooni Maa lõunapoolkeral.
2019. aasta Utrechti tulistamine
2019. aasta Utrechti tulistamine oli Hollandis Utrechtis 18. märtsil rahulike elanike vastu toime pandud relvastatud kallaletung, mille käigus hukkus vähemalt kolm trammis sõitnud inimest ja vähemalt viis sai vigastada. Kolm päeva varem oli Uus-Meremaal toimunud Christchurchi mošeetulistamine, milles hukkus ligi 50 inimest.
Viited
BBC:
Reuters:
Matthias Plachta
Matthias Plachta (sündinud 16. mail 1991 Freiburg im Breisgaus) on Saksamaa jäähokimängija, kes mängib ründajana Saksamaa kõrgliiga klubis Mannheimi Adler.
Mannheimi Adleri meeskonnas debüteeris ta Saksamaa kõrgliigas hooajal 2009–10. Klubi põhikoosseisu kuulus ta alates hooajast 2010–11. 2015. aastal tuli ta Adleriga Saksamaa meistriks.
Hooajal 2015–16 mängis ta Põhja-Ameerikas American Hockey League'is klubides Springfield Falcons ja Wilkes-Barre/Scranton Penguins.
Alates hooajast 2016–17 mängib ta taas Adleris. 2019. aastal tuli ta klubiga taas Saksamaa meistriks.
2018. aasta taliolümpiamängudel võitis Plachta Saksamaa jäähokikoondise koosseisus hõbemedali. Jäähoki maailmameistrivõistlustel osales ta esmakordselt 2014. aastal.
P (täpsustus)
P võib olla
Karl Leichter
Karl Leichter (13. oktoober 1902 Näpi küla, Sõmeru vald – 7. märts 1987 Tallinn) oli eesti muusikateadlane ja -kriitik.